Ricardo Núñez Lissarrague

Ricardo Núñez Lissarrague, nado en Betanzos o 16 de xullo de 1904 e finado en Palma de Mallorca o 14 de xuño de 1998, foi un actor, guionista, produtor e director de cine galego.

 Biografía 
Nado no seo dunha familia acomodada do Betanzos de principios do século XX, Ricardo trasladouse a Madrid en 1923, onde abriu unha cafetería chamada Atocha. Asiduo ás tertulias artísticas do café "María Cristina", alí descubriuno o actor e director Florián Rey, que o contratou para actuar na película muda El pilluelo de Madrid. Esta colaboración abriulle as portas para participar noutras películas do citado director, como Águilas de acero e La hermana San Sulpicio, filme que o fixo saltar á fama xunto a Imperio Argentina.

A aparición do son no cine supuxo un gran reto para Ricardo: o de camuflar o seu marcado acento galego. Superado este hándicap, e logo dalgunhas aparicións menores, púxose ás ordes do director Benito Perojo para rodar Susana tiene un secreto, Se ha fugado un preso e Rumbo al Cairo, converténdose nunha das estrelas do cine español do momento.

Ao estalar a guerra civil española, Ricardo colaborou en varias películas de apoio á República. Logo da derrota da República, viuse obrigado a exiliarse a Arxentina en 1939, onde se estreou como director coas longametraxes Madre Alegría e Fuego Sagrado. Igualmente, produciu varias películas para Benito Perojo, como Chiruca ou La copla de la Dolores, de novo con Imperio Argentina como protagonista.

A revolución que estalou na Arxentina en 1955 provocou o regreso de Ricardo Núñez a España, onde dirixiu "La chica del barrio" e ata catro películas máis. No seu penúltimo traballo como director, "Lo que cuesta vivir", realizou un cameo aparecendo como taxista.

A partir de 1962 centrouse no seu labor de guionista e produtor, procurando illarse da popularidade e levar unha vida tranquila ata o seu pasamento á idade de 93 anos.

 Filmografía 
 Como actor 
 Lo que cuesta vivir (propia, 1958)
 Nuestro culpable (1938), de Fernando Mignoni
 En busca de una canción (1937), de Eusebio Fernández Ardavín
 Rumbo al Cairo (1935), de Benito Perojo
 Es mi hombre (1935), de Benito Perojo
 Crisis mundial (1934), de Benito Perojo
 Se ha fugado un preso (1934), de Benito Perojo
 Sol en la nieve (1933), de León Artola
 Alalá (1933), de Adolf Trotz
 Corre, mulilla (1933), de Benito Perojo (curtametraxe)
 Susana tiene un secreto (1933), de Benito Perojo
 El hombre que se reía del amor (1933), de Benito Perojo
 Las noches de Port Said (1931), de Leo Mittler
 La aldea maldita (1930), de Florián Rey
 48 pesetas de taxi (1930), de Fernando Delgado
 Fútbol, amor y toros (1929), de Florián Rey
 La Hermana San Sulpicio (1927), de Florián Rey, xunto a Imperio Argentina
 Águilas de acero (1927), de Florián Rey
 El Pilluelo de Madrid (1927), de Florián Rey

 Como director 
 Detective con faldas (1962)
 Lo que cuesta vivir (1958)
 Tremolina (1957)
 Malagueña (1956)
 La chica del barrio (1956)
 Fuego Sagrado (1950)
 Madre Alegría (1950)

 Como produtor 
 Cuentos de las sábanas blancas (1977), de Mariano Ozores
 El alma se serena (1970), de José Luis Sáenz de Heredia
 Miss Cuplé (1959), de Pedro Lazaga
 Lo que cuesta vivir (propia, 1958)
 Tremolina (propia, 1957)
 Malagueña (propia, 1956)
 Lo que fue de La Dolores (1947), de Benito Perojo
 Villa rica del Espíritu Santo (1945), de Benito Perojo
 Martingala (1940), de Fernando Mignoni
 Nuestra Natacha (1936), de Benito Perojo

 Como guionista 
 Escándalo en el internado (1966), de Marino Girolami
 Lo que cuesta vivir (propia, 1958)
 Tremolina (propia, 1957, en cooperación con Mauricio Torres)
 Madre Alegría (propia, 1950)

 Véxase tamén 
 Bibliografía 

 Ligazóns externas 
 Ricardo Núñez Lissarrague na Internet Movie Database

Categoría:Actores de Betanzos
Categoría:Actores de cinema de Galicia
Categoría:Directores de cinema de Galicia
Categoría:Guionistas de Galicia
Categoría:Produtores de cinema de Galicia
Categoría:Nados en Betanzos
Categoría:Nados en 1904
Categoría:Finados en 1998